Krapp
Krapp ( ka kolgats, lõkats, õitsikell, läänemurdes rõks, Saaremaal rapukas, lõunaeesti murretes lokk) on puust õõnestatud või lauakestest tehtud alt laienev karjakell, mille sisse oli heli tekitamiseks nööriga kinnitatud 1 või 2 kõra ehk tila. Samasuguseid krappe valmistati ka vaskplekist. Krapid pandi kaela hobustele, lehmadele ja lammastele, keda lasti metsakarjamaale. Krapid olid Euroopas laialt levinud ning eri piirkondades erisugused.